Szia!

Rendben, köszi az infót.

A módosítást jó eséllyel az triggerelte, hogy a name címke értéke nem egyezett az utcán lévő objektumok által az addr:street címkében hivatkozott értékkel. Aztán amennyire emlékszem, az utca neve lóghatott ki a sorból, az utcán lévő objektumok címükként is körútként közölték a csatornáikon (persze ez még önmagában nem jó forrás, csak megerősítés), így okafogyottnak láttam megnézni, mert azon túl, hogy én is körútként ismertem, gyakran láttam felmerülni a szabályozási terveket mint a térképezés alapját, és ott ellenőrizve az egységesítés során azt tekintettem magasabb prioritással irányadónak (2023.03.10. dátumtól megjelölt hatályossága miatt is) a többi forrással összecsengve, függetlenül attól, hogy a táblákkal vajon hányadán állnak, ha egyáltalán azokat sikerült kitenniük, egységesíteniük.

Ugyan nem ezen múlott, de esetleg a wikiben a Jelölési példáknál az utcanévhez javaslom ezt az információt bejegyezni megadva az esélyt, hogy ha valaki olvassa, épüljön a szerkesztői köztudatba, hogy csak a kihelyezett tábla az irányadó akár ellentmondó szabályozási terv esetén is (bár kicsit szőrszálhasogatva, akkor ha nincs tábla, és csak az lehet az elnevezés alapja, akkor annak hiánya az utca névtelenítését vonja maga után :), vagy csak hogy a szabályozási tervet abszolút ne vegyük figyelembe e tekintetben.